ODPORÚČANIE KOMISIE

zo 16. novembra 2006

o monitorovaní bežných hodnôt dioxínov, PCB podobných dioxínom a PCB, ktoré nie sú podobné dioxínom, v potravinách

[oznámené pod číslom K(2006) 5425]

(Text s významom pre EHP)

(2006/794/ES)

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva, a najmä na druhú zarážku jej článku 211,

keďže:

Je vhodné zmeniť a doplniť terajší program monitorovania, pričom sa zohľadnia získané skúsenosti. Odporúčanie 2004/705/ES by sa preto malo nahradiť novým odporúčaním.

Je dôležité, aby sa údaje zozbierané v rámci tohto odporúčania Komisii pravidelne oznamovali. Komisia zabezpečí zhromažďovanie týchto údajov v databáze. Mali by sa poskytnúť aj údaje získané za posledné roky použitím metódy analýzy, ktorá je v súlade s požiadavkami stanovenými v smernici Komisie 2002/69/ES z 30. júla 2002, ktorou sa ustanovujú metódy odberu vzoriek a metódy analýzy pre úradnú kontrolu dioxínov a pre stanovenie dioxínom podobných PCB v potravinách (4) , odrážajúce bežné hodnoty,

ODPORÚČA:

1. Aby členské štáty vykonávali od roku 2007 až do 31. decembra 2008 monitorovanie bežnej prítomnosti dioxínov, furánov a polychlórovaných bifenylov (PCB) podobných dioxínom v potravinách pri odporúčanej minimálnej frekvencii vzoriek, ktoré sa majú každý rok analyzovať, ako sa na usmernenie uvádza v tabuľke prílohy I.

2. Aby členské štáty podľa možnosti podrobili tie isté vzorky aj analýze zameranej na prítomnosť PCB, ktoré nie sú podobné dioxínom.

3. Aby členské štáty pravidelne poskytovali Komisii údaje o monitorovaní s informáciami a v príslušnom formáte, ako sú uvedené v prílohe II, na účely ich zhromaždenia do jednej databázy. Mali by sa poskytnúť aj údaje získané za posledné roky použitím metódy analýzy, ktorá je v súlade s požiadavkami stanovenými v smernici 2002/69/ES, odrážajúce bežné hodnoty.

Odporúčanie 2004/705/ES sa týmto zrušuje. Odkazy na zrušené odporúčanie sa považujú za odkazy na toto odporúčanie.

(1) Ú. v. ES L 77, 16.3.2001, s. 1. Nariadenie naposledy zmenené a doplnené nariadením (ES) č. 199/2006 (Ú. v. EÚ L 32, 4.2.2006, s. 34).

(2) Ú. v. EÚ L 42, 14.2.2006, s. 26.

(3) Ú. v. EÚ L 321, 22.10.2004, s. 45.

(4) Ú. v. ES L 209, 6.8.2002, s. 5. Smernica zmenená a doplnená smernicou 2004/44/ES (Ú. v. EÚ L 113, 20.4.2004, s. 17).

V tejto kategórii by sa osobitná pozornosť mala venovať:

Osobitná pozornosť by sa mala venovať vajciam od voľne chovaných nosníc a mali by sa odobrať aj vzorky kačacích, husacích a prepeličích vajec.

Veľký počet vzoriek mlieka by sa mal odobrať z mlieka získaného na farme (najmä z kravského mlieka). Je vhodné odobrať vzorky mlieka a mliečnych výrobkov aj z iného zdroja, ako je kravské mlieko (z kozieho mlieka atď.).

Okrem mäsa a výrobkov z mäsa pochádzajúcich z hovädzieho dobytka, ošípaných, hydiny a oviec by sa mal odobrať významný počet vzoriek z mäsa konského, sobieho, kozieho, králičieho a voľne žijúcej zveri.

V prípade ulovených voľne žijúcich rýb by malo byť rozdelenie vzoriek podľa druhov rýb primerané výlovu. Na usmernenie sa môžu použiť údaje o produkcii rýb a výrobkov z nich týkajúce sa jednotlivých druhov uvedené v brožúre Fakty a údaje o CFP – základné údaje o Spoločnej politike v oblasti rybolovu a chovu rýb, Európske spoločenstvá, vydanie z roku 2006. Osobitná pozornosť by sa mala venovať uloveným voľne žijúcim úhorom.

V prípade produktov akvakultúry by malo byť rozdelenie vzoriek podľa druhov rýb primerané produkcii. Na usmernenie sa môžu použiť údaje o produkcii rýb a výrobkov z nich týkajúce sa jednotlivých druhov uvedené v brožúre Fakty a údaje o CFP – základné údaje o spoločnej politike v oblasti rybolovu a chovu rýb (1) , Európske spoločenstvá, 2006, ako aj v mape Akvakultúra v Európskej únii (2) . Osobitná pozornosť by sa mala venovať ustriciam, slávkovitým a úhorom.

Prehľad odporúčaného minimálneho počtu vzoriek potravín, ktoré sa majú každý rok analyzovať. Distribúcia vzoriek je založená na výrobe v jednotlivej krajine. Osobitná pozornosť je venovaná potravinám, pri ktorých možno očakávať veľké kolísanie bežných hodnôt dioxínov, furánov a PCB podobných dioxínom. Týka sa to najmä rýb.

PRÍLOHA II

A. Vysvetlivky k formuláru na oznamovanie výsledkov analýzy dioxínov, furánov, PCB podobných dioxínom a ostatných PCB v potravinách

1. Všeobecné informácie o analyzovaných vzorkách

Kód vzorky: identifikačný kód vzorky.

Krajina: názov členského štátu, v ktorom sa uskutočnilo monitorovanie.

Rok: rok, v ktorom sa monitorovanie vykonalo.

Výrobok: analyzovaná potravinová položka – potravinovú položku je potrebné opísať čo najpresnejšie.

Štádium uvedenia na trh: miesto, kde bol výrobok (vzorka) odobratý.

Tkanivo: časť analyzovaného výrobku.

Vyjadrenie výsledkov: výsledky musia byť vyjadrené na základe, na ktorom boli stanovené maximálne hodnoty. V prípade analýzy PCB, ktoré nie sú podobné dioxínom, sa veľmi odporúča vyjadriť hodnoty na rovnakom základe.

Spôsob odoberania vzoriek: náhodné odobratie vzorky – je možné oznámiť aj výsledky analýzy cielenej vzorky, musí sa však jasne uviesť, že ide o cielenú vzorku, ktorá nemusí nevyhnutne odrážať zvyčajné bežné hodnoty.

Počet čiastkových vzoriek: ak pri analyzovanej vzorke ide o zlúčenú vzorku, mal by sa uviesť počet čiastkových vzoriek (počet jednotlivo odobratých vzoriek). Ak sa výsledok analýzy zakladá iba na jednej vzorke, uvedie sa číslica 1. Počet čiastkových vzoriek sa v zlúčenej vzorke môže meniť, preto ho treba uviesť pre každú vzorku osobitne.

Spôsob výroby: tradičná/organická (uveďte čo najviac podrobností).

Oblasť: pokiaľ je to relevantné, oblasť alebo región, kde bola vzorka odobratá, podľa možnosti s uvedením, či ide o vidiek, mestskú oblasť, priemyselnú zónu, prístav, otvorené more atď. Napríklad: Brusel – mestská oblasť, Stredomorie – otvorené more.

Osobitne dôležité je jasne uviesť oblasť v prípade, keď bola vzorka odobratá z potravín vyrobených v regiónoch, ktoré postihli záplavy.

Obsah tuku (%): obsah tuku vo vzorke v percentách.

Vlhkosť (%): vlhkosť vzorky v percentách (ak je k dispozícii).

2. Všeobecné informácie o použitej metóde analýzy

Metóda analýzy: odkaz na použitú metódu.

Status akreditácie: uveďte, či je metóda analýzy akreditovaná alebo nie.

Neistota: hranica rozhodovania alebo percento rozšírenej neistoty merania zahrnuté do metódy analýzy.

Metóda extrakcie tuku: údaj o metóde extrakcie tuku použitej na určenie obsahu tuku vzorky.

3. Výsledky analýzy

Dioxíny, furány, PCB podobné dioxínom: výsledky každého kongenéra by sa mali uviesť v ppt – pikogram/gram (pg/g).

PCB, ktoré nie sú podobné dioxínom: výsledky každého kongenéra by sa mali uviesť v ppb – nanogram/gram alebo mikrogram/kilo (ng/g alebo μg/kg).

LOQ: Hranica kvantifikácie v pg/g (pre dioxíny, furány a PBC podobné dioxínom) alebo v g/kg – ng/g (pre PBC, ktoré nie sú podobné dioxínom).

V prípade určených kongenérov, ktorých hodnota je nižšia ako LOQ (hranica kvantifikácie), by sa do kolónky malo uviesť „< LOQ“ (LOQ by sa mala uviesť ako hodnota).

V prípade PCB kongenérov analyzovaných dodatočne k PCB-6 a PCB podobným dioxínom je potrebné doplniť do formulára číslo PCB kongenéra, napríklad 31, 99, 110 atď. Ak sa vzorka analyzuje pre PCB kongenéry, ktorých počet je vyšší ako počet vyznačených riadkov, na konci formulára treba pridať nové riadky.

4. Všeobecné poznámky k tabuľke

— Oznamovanie miery výťažnosti — Oznamovanie miery výťažnosti nie je povinné, ak sa miera výťažnosti pre jednotlivé kongenéry pohybuje v rozmedzí od 60 – 120 %. V prípade, že sa miera výťažnosti pre niektoré jednotlivé kongenéry pohybuje mimo tohto rozmedzia, je oznamovanie miery výťažnosti povinné.

— Oznamovanie LOQ — Oznamovanie LOQ sa nevyžaduje, ale v stĺpci výsledkov sa nekvantifikované kongenéry musia oznamovať ako „< LOQ“ (ako hodnota).

— Oznamovanie hodnoty TEQ pre individuálne kongenéry — Stĺpec pre hodnoty TEQ pre individuálne kongenéry nie je povinný.

B. Formulár na oznamovanie výsledkov analýz dioxínov, furánov, PCB podobných dioxínom a ostatných PCB v potravinách, zameraných na kongenéry